User:BrijmohanShrivastava

आपको याद होगा सन १९९८ में अमेरिका के लोग भारत में उल्लू तलाशने आए थे / में उल्लुओं की तलाश में हूँ या उल्लू तलाशने वाले मुझे तलाश रहे हैं एग बाद की बात है मुख्य बात यह है की अमेरिका के लोन उल्लू तलाशने यहाँ आए /वैसे उन्हें यहाँ आने की जरूरत नहीं थी विज्ञापन दे देते बिभिन्न प्रजाती के उल्लू  अपने अपने बायो डाटा फोटो और  बैंक ड्राफ्ट लेकर वहाँ पहुँच जाते /उल्लू कौन -जो एक ही काम बार बार करना चाहे  और हर बार बिभिन्न परिणामों की अपेक्षा रखे वोही तो उल्लू है हम सब यही तो रोज़ कर रहे हैं वैसे उनका यहाँ आना ठीक ही है क्यों की यहाँ उल्लू बहुत हैं और जो नहीं है उनको बनाया जारहा है / उल्लुओं के बारे में बहुत भ्रांतियाँ किम्ब्दंतियाँ प्रचलित हैं मगर में उन सब से सहमत नहीं हूँ ख़ास तौर पर इस बात से के उल्लू जिस ब्रक्ष पर बैठता है वोग वार्बाद हो जाता है भले ही इस बात के समर्थन में यह कहा गया हो की वार्बाद गुलिस्तान करने को एक ही उल्लू काफी था हर शाख पे उल्लू बैठे हैं अंजाम गुलिस्तान क्या होगा / अगर एग सच होता तो आज एक भी बगीचा नज़र नहीं आता दूसरी बात उल्लू का बोलना अशुभ माना जाता है /असल में उल्लू के बोलने से कुछ अशुभ नहीं होता - बात असल में ये है की वह अशुभ मोंकों पर बोलने लगता है -कहीं युद्ध आदि हो रहा हो तो वह ज़रूर बोलेगा ==जनु कालदूत उलूक बोलहिं वचन परम भयावने ==कब कहाँ कैसे बोलना यह तो आदमी तक नहीं जनता है वह तो उल्लू है तो युद्ध में सियार गीध कौए कुत्ते सब बोल रहे थे - उसने यह तो देखा  नहीं की मौके की नजाकत क्या है उनके ही साथ बोलने लगा  चूंकि एग पेड़ पर था तो इसकी आवाज़ दूर तक गई ==हम तो मुलजिम नहीं थे गवाहों में थे -मुलजिमों के ही संग में पुकारे गए =वाली बात होगई और कहाजाने लगा  की इसका बोलना अशुभ होता है / कहा जाता है की उल्लू अपने बच्चों की आँखें खोलने के लिए कहीं से पारस पत्थर लाता है /सच है आँखें पारस ही खोल सकते हैं -परन्तु -=चलता हूँ थोडी दूर हर इक राह रो के साथ -पहिचान्ता नहीं हूँ अभी राह्वर को मैं =की मानिंद उन पारस को कोई पहिचंता नहीं है दोयम वे स्वयम अंतर्मुखी होकर आत्म साधना में तल्लीन हो जाते हैं  गुफाओं और कन्दराओं में चले जाते है और उल्लुओं की आँखें बंद की बंद रह जाती हैं / यह भी कहते हैं की उल्लू को दिन में दिखाई नहीं देता है -ऐसी बात नहीं है  दिन में वह स्वयम नहीं देखना चाहता /जो काम रात के अंधेरे में हो सकते हैं चोरी -डकेती-अपहरण -अन्याय -अत्याचार -बलात्कार -वे दिन के उजाले में हो रहे है -डंके की चोट हो रहे है मूँछो पर ताव दे कर हो रहे है /ऐसे में तटस्थ भाव से देखते रहने  और कुछ न कर पाने या कुछ न कर सकने से वह यही उचित समझता है की दिन में देखा ही न जाए और हम यह समझते हैं की उल्लू को दिन में दिखाई नहीं देता है उल्लू बनाने के सैंकडों तरीके सदियों से प्रचलित हैं और उन्ही की पुन्राब्रत्ति हो रही है और लोग अभी भी बनते चले जारहे हैं /ऐसे समाचार प्रकाशित होने के बाद भी की लोग सोना दोगुना करवाने के चक्कर में लुट गए इसके बाद भी वे दोगुना करवा ही रहे हैं /यात्रा में अपरिचितों के हाथ का प्रसाद खा रहे है बिस्कुट खा रहे है -कोई ग्रामीण अशिक्षित खाए तो ठीक परन्तु कलेक्टर खा रहे है -वस्तुओं की कीमत बड़ा कर छूट का लाभ दिया जारहा है एक किलो शकर खरीदो तो उसके साथ एक किलो फ्री भाई कमाल है /भूखंड इनामों के साथ किश्तों में बिक रहे है इनाम वाकायदा मिल रहा है जमीन का पता ही नहीं है /स्वर्ग नरक बैतरनी से क्या कम लोग बन रहे हैं /तुम्हारा नरक किसी प्लेनेट पर है तो वहाँ के निवासियों को यह प्रथ्वी नरक होगी /वहाँ के धर्म ग्रंथों में नरक वाले चैप्टर में हमारी प्रथ्वी का वर्णन होगा / कुछ लोग कहते हैं की उल्लू बने रहने में फायदे बहुत है आपकी कोमल काया काम के कष्टों से महफूज़ रहती है फिर चाहे वह ऑफिस हो या घर /==जो सुख चाहो आपनो तो उल्लू बन कर रेओ-जो कोई पूछे बात तो आधो उत्तर देओ /अक्सर उल्लू प्रकृति के व्यक्ति पागल होने से बचे रहते है क्योंकि उनका पागल पन थोड़ा थोड़ा निकलता रहता है हर व्यक्ति में पागलपन के जर्म्स रहते है उन्हें थोड़ा थोड़ा निकलते रहना चाहिए / सार बात यह है की जब तक एक भी उल्लू मोजूद है उसका भर पूर उपयोग व उपभोग होता रहेगा वह समझेगा उसे मालिक बनाया जारहा है माई बाप बनाया जारहा है